Aatu Palomäki

Johan Adolf (Aatu) Palomäki (1. syyskuuta 1884 – 30. syyskuuta 1913 Helsinki)Kirkollisia ilmotuksia: Kuolleita: näyttelijä Johan Adolf Palomäki 29v. 29 p., Uusi Suometar, 1913, No 234, sivu 8, julkaistu 8.10.1913 oli suomalainen näyttelijä. Hän teki taiteellisen uransa helsinkiläisellä Kansan Näyttämöllä. Aikalaistensa mieleen Palomäki jäi lahjakkuutena, joka intensiivisellä näyttelijäntyöllään ja tarkkaan harkitulla puheilmaisullaan onnistui kerta toisensa jälkeen tekemään yleisöönsä voimakkaan vaikutuksen.Kansan teatteri, s. 65 ja 66 

Aatu Palomäki kuoli 29 vuotiaana keuhkotuberkuloosiinKuollut: näyttelijä Aatu Palomäki, Kaiku, 1913, No 231, sivu 3, julkaistu 5.10.1913 ja on haudattu Hietaniemen hautausmaalle, Helsinkiin.

Ura

Palveltuaan jonkun aikaa liikealalla Palomäki siirtyi vuonna 1905 näyttämötaiteen palvelukseen, ensin Helsingin Työväen Teatteriin ja sen muututtuttua Kansan Näyttämöksi tälle.
Aatu Palomäki teki Kansan Näyttämöllä lähes kaikki suuret miesosat aina siihen asti kun Aarne Halme astui teatterin riveihin. Palomäen roolitehtäviä olivat muun muassa ruhtinas Nehljudow Leo Tolstoin menestyksekkäässä Ylösnousemuksessa (1907) ja pianistin osa Hermann Bahrin komediassa Konsertti (1910). Konsertti oli eräs kauden 1910–1911 menestyskappaleita.Kansan teatteri, s. 46, 57 ja 66 Palomäki näytteli myös useissa Bernard Shaw'n näytelmissä, joita Kansan Näyttämöllä esitettiin jokaisella näytäntökaudella.

Eino Leino luonnehti Aatu Palomäkeä näyttelijäksi, jossa "taiteellinen hartaus yhtyi terveeseen luonnekuvaukseen ja jo sangen taipuisaan tekotapaan".Kansan teatteri, s. 66

Palomäki teki opintomatkan Saksaan 1911, mutta joutui palaamaan Suomeen sairastumisensa takia.

 Lähteet 
Koski, Pirkko: Kansan teatteri I, © Pirkko Koski, Helsingin teatterisäätiö 1986, 

 Viitteet 

Aiheesta muualla
Kuvakokoelmat.fi 

Luokka:Suomalaiset näyttelijät
Luokka:Vuonna 1884 syntyneet
Luokka:Vuonna 1913 kuolleet